./data/phi0914/phi00127/phi0914.phi00127.perseus-lat2.xml
Titus Livius (Livy)
Laelius legatus Scipionis  die quarto et tricensimo quam a Tarracone profectus erat Romam venit;       isque cum agmine captivorum ingressus urbem magnum concursum hominum fecit            postero die in senatum introductus captam Carthaginem, caput       Hispaniae, uno die, receptasque aliquot urbes quae defecissent novasque in       societatem adscitas exposuit  ex captivis comperta iis fere congruentia quae in litteris fuerant M        Valerii Messallae  maxime movit patres Hasdrubalis transitus in       Italiam, vix Hannibali atque eius armis obsistentem  productus et in  contionem Laelius eadem edisseruit  senatus ob res feliciter a  P  Scipione gestas       supplicationem  in unum diem  decrevit; C  Laelium primo quoque tempore cum quibus       venerat navibus redire in Hispaniam iussit — Carthaginis expugnationem in hunc annum contuli multis auctoribus,       haud nescius quosdam esse qui anno insequenti captam tradiderint,  quod  mihi minus simile veri visum       est annum integrum Scipionem nihil gerundo in Hispania consumpsisse